galenus.de-sanitate-tuenda-libri-vi 5.6
Ἀλλ’ αἱ μὲν ἀπὸ τῶν οἴνων ἐμφράξεις μέτριαι , τὰς δ’ ἀπὸ τῶν ἐδεσμάτων , ὅσα γλίσχρον ἢ παχὺν ἐργάζεται χυμὸν , οὐ ῥᾴδιον ἰᾶσθαι . διόπερ οὐ χρὴ πλεονάζειν τοὺς γέροντας οὔτε χόνδρων , ἢ τυρῶν , ἢ ὠῶν ἑφθῶν , ἢ κοχλιῶν , ἢ βολβῶν , ἢ φακῆς , ἢ χοιρείων κρεῶν ἐδωδῇ , πολὺ δὲ δὴ μᾶλλον ταῖς τῶν ἐγχελύων , ἢ ὀστρέων , ἢ ὅλως τῶν σκληρὰν καὶ δυσκατέργαστον ἐχόντων τὴν σάρκα . διὰ τοῦτο οὖν οὐδὲ τῶν ὀστρακοδέρμων οὐδὲν , ἢ σελαχίων , ἢ θύννων , ἢ ὅλως τῶν κητωδῶν , ἢ τῶν κρεῶν τῶν ἐλαφείων , ἢ αἰγείων , ἢ βοείων . καὶ ταῦτα μὲν οὐδ’ ἄλλῳ τινὶ χρήσιμα · προβάτεια δὲ νέοις μέν ἐστιν οὐ φαῦλον ἔδεσμα , γέρουσι δὲ οὐδὲ ταῦτα , καὶ πολὺ δὴ μᾶλλον ἔτι τὰ τῶν ἀρνῶν , ὑγρὰ γάρ ἐστι καὶ βλεννώδη , καὶ γλίσχρα , καὶ φλεγματώδη . τά γε μὴν τῶν ἐρίφων οὐκ ἀνεπιτήδεια γέροντι , καὶ τῶν πτηνῶν , ὅσα μὴ καθ’ ἕλη καὶ ποταμοὺς ἢ λίμνας διαιτᾶται . τὰ δὲ ταριχευθέντα πάντα τῶν προσφάτων ἀμείνω . χρὴ τοίνυν , ὥσπερ εἴρηται , μάλιστα μὲν ἀπέχεσθαι ἐμφραττόντων ἐδεσμάτων , εἰ δ’ ὑπ’ ἀνάγκης ποτὲ χρήσασθαι συμβαίη πλείοσιν αὐτοῖς , αὐτίκα προσφέρεσθαι τὸ διὰ τῆς καλαμίνθης φάρμακον , ὑπὲρ οὗ τῆς συνθέσεως ἔμπροσθεν εἴρηκα κατὰ τόδε τὸ τέταρτον γράμμα . μὴ παρόντος δὲ αὐτοῦ , τῷ διὰ τῶν τριῶν πεπέρεων χρηστέον . εἰ δὲ μηδὲ τοῦτο παρείη , κόπτοντάς τε καὶ διαττῶντας ἀκριβῶς , ὡς χνοῶδες γενέσθαι , πέπερι λευκὸν ἅμα τε τοῖς ὄψοις ἐσθίειν , ἐπιπάττειν τε τῷ ποτῷ . καὶ κρόμμυα δὲ ἐσθίειν τηνικαῦτα συμφέρει , κᾂν εἰ τούτῳ σύνηθες εἴη , καὶ σκόδορον . καὶ τὴν διὰ τῶν ἐχιδνῶν ἣν καλοῦσι θηριακὴν ἀντίδοτον ἐπὶ τῶν γερόντων οὐ κακῶς χρῷτο , καὶ μάλισθ’ ὅταν ἐν τοῖς ἐμφράττουσιν ἐδέσμασιν αὖθις τῶν ἐκφραττόντων φθάσῃ προσενεχθῆναι · καλλίστη γὰρ ἡ ἀπὸ τοῦ θηριακοῦ φαρμάκου βοήθεια τηνικαῦτα γίνεται . καὶ γαστρὸς ἐπὶ τοῖς τοιούτοις ὑπαχθείσης , χρησιμώτατον ἂν εἴη διδόναι τῇ ὑστεραίᾳ τὸ διὰ τῶν ἐχιδνῶν . οὐδὲν δὲ ἧττον αὐτοῦ τὴν ἀμβροσίαν τε καὶ ἀθανασίαν ὀνομαζομένην , ὅσα τ’ ἄλλα διὰ τῶν εἰρημένων ἀρωμάτων σύγκειται φάρμακα . τῷ γε μὴν ἀκριβῶς ἑαυτῷ προσέχοντι γέροντι φαρμάκου μὲν οὐκ ἄν ποτε γένοιτο χρεία τοιούτου · δεηθέντι δὲ ἐνίοτε λεπτυνούσης διαίτης ἀρκέσει τὰ λελεγμένα δι’ ἑτέρου γράμματος ἰδίᾳ , καθ’ ὃ περὶ τῆς λεπτυνούσης διαίτης ὁ λόγος ἡμῖν ἐγένετο .
Lemmas: ἀλλά ὁ μέν ἀπό ὁ οἶνος ἔμφραξις μέτριος , ὁ δέ ἀπό ὁ ἔδεσμα , ὅσος γλίσχρος ἤ παχύς ἐργάζομαι χυμός , οὐ ῥᾴδιος ἰάομαι . διόπερ οὐ χρή πλεονάζω ὁ γέρων οὔτε χόνδρος , ἤ τυρός , ἤ ᾠόν ἑφθός , ἤ κοχλιός , ἤ βολβός , ἤ φακῆ , ἤ χοίρειος κρέας ἐδωδή , πολύς δέ δή μάλα ὁ ὁ ἔγχελυς , ἤ ὄστρεον , ἤ ὅλος ὁ σκληρός καί δυσκατέργαστος ἔχω ὁ σάρξ . διά οὗτος οὖν οὐδέ ὁ ὀστρακόδερμος οὐδείς , ἤ σελάχιον , ἤ θύννος , ἤ ὅλος ὁ κητώδης , ἤ ὁ κρέας ὁ ἐλάφειος , ἤ αἴγειος , ἤ βόειος . καί οὗτος μέν οὐδέ ἄλλος τις χρήσιμος · προβάτειον δέ νέος μέν εἰμί οὐ φαῦλος ἔδεσμα , γέρων δέ οὐδέ οὗτος , καί πολύς δή μάλα ἔτι ὁ ὁ ἀρήν , ὑγρός γάρ εἰμί καί βλεννώδης , καί γλίσχρος , καί φλεγματώδης . ὁ γε μήν ὁ ἔριφος οὐ ἀνεπιτήδειος γέρων , καί ὁ πτηνός , ὅσος μή κατά ἕλος καί ποταμός ἤ λίμνη διαιτάω . ὁ δέ ταριχεύω πᾶς ὁ πρόσφατος ἀγαθός . χρή τοίνυν , ὥσπερ λέγω , μάλα μέν ἀπέχω ἐμφράσσω ἔδεσμα , εἰ δέ ὑπό ἀνάγκη ποτέ χράω συμβαίνω πολύς αὐτός , αὐτίκα προσφέρω ὁ διά ὁ καλαμίνθη φάρμακον , ὑπέρ ὅς ὁ σύνθεσις ἔμπροσθεν λέγω κατά ὅδε ὁ τέταρτος γράμμα . μή πάρειμι δέ αὐτός , ὁ διά ὁ τρεῖς πέπερι χράω . εἰ δέ μηδέ οὗτος πάρειμι , κόπτω τε καί διαττάω ἀκριβής , ὡς χνοώδης γίγνομαι , πέπερι λευκός ἅμα τε ὁ ὄψον ἐσθίω , ἐπιπάσσω τε ὁ ποτός . καί κρόμμυον δέ ἐσθίω τηνικαῦτα συμφέρω , ᾄν εἰ οὗτος συνήθης εἰμί , καί σκόδορος . καί ὁ διά ὁ ἔχιδνα ὅς καλέω θηριακός ἀντίδοτος ἐπί ὁ γέρων οὐ κακός χράω , καί μάλα ὅταν ἐν ὁ ἐμφράσσω ἔδεσμα αὖθις ὁ ἐκφράσσω φθάνω προσφέρω · καλός γάρ ὁ ἀπό ὁ θηριακός φάρμακον βοήθεια τηνικαῦτα γίγνομαι . καί γαστήρ ἐπί ὁ τοιοῦτος ὑπάγω , χρήσιμος ἄν εἰμί δίδωμι ὁ ὑστεραῖος ὁ διά ὁ ἔχιδνα . οὐδείς δέ ἥσσων αὐτός ὁ ἀμβροσία τε καί ἀθανασία ὀνομάζω , ὅσος τε ἄλλος διά ὁ λέγω ἄρωμα σύγκειμαι φάρμακον . ὁ γε μήν ἀκριβής ἑαυτοῦ προσέχω γέρων φάρμακον μέν οὐ ἄν ποτέ γίγνομαι χρεία τοιοῦτος · δέω δέ ἐνίοτε λεπτύνω δίαιτα ἀρκέω ὁ λέγω διά ἕτερος γράμμα ἴδιος , κατά ὅς περί ὁ λεπτύνω δίαιτα ὁ λόγος ἐγώ γίγνομαι .